Ilmoitus tiettyjen Kiinan kansantasavallasta peräisin olevien määrällisiin kiintiöihin kuuluvien tuotteiden yhteisön tuojille

(2003/C 180/02)

Yhteisön määrällisten kiintiöiden hallintomenettelyn käyttöönotosta 7 päivänä maaliskuuta 1994 annetun neuvoston asetuksen (EY) N:o 520/94(1) 3 artiklan mukaisesti yhteisön tuojille ilmoitetaan seuraavaa:

1. Euroopan komissio on vahvistanut asetuksella (EY) N:o 1351/2003(2) erityiset menettelyt tiettyjen sellaisten yhteisön vuoden 2004 määrällisten kiintiöiden hallinnoimisesta, jotka neuvosto on ottanut käyttöön Kiinan kansantasavallan osalta 7 päivänä maaliskuuta 1994 annetulla asetuksella (EY) N:o 519/94(3).

2. Näitä kiintiöitä hallinnoidaan perinteisten kauppavirtojen huomioon ottamiseen perustuvan menetelmän mukaisesti (asetuksen (EY) N:o 520/94 2 artiklan 2 kohdan a alakohta). Tämän menetelmän mukaan kiintiöt jaetaan kahteen osaan, joista toinen on tarkoitettu perinteisille tuojille ja toinen muille kuin perinteisille tuojille. Muille kuin perinteisille tuojille varattu osa jaetaan kuitenkin suhteessa haettuihin määriin. Muun kuin perinteisen tuojan hakema määrä ei saa olla suurempi kuin kullekin tuotteelle tämän ilmoituksen liitteessä I esitetty määrä tai arvo.

Perinteisinä tuojina pidetään tuojia, jotka voivat todistaa tuoneensa kiintiöiden alaisia tuotteita yhteisöön kalenterivuonna 1998 tai 1999.

3. Näiden kiintiöiden jakoon osallistuakseen yhteisön tuojat voivat riippumatta sijoittautumispaikastaan yhteisössä esittää valitsemansa jäsenvaltion toimivaltaisille viranomaisille kustakin kiintiöstä yhden, kyseisen jäsenvaltion yhdellä tai useammalla virallisella kielellä laaditun lisenssihakemuksen. Luettelo toimivaltaisista viranomaisista on tämän ilmoituksen liitteessä II.

4. Tietyistä asetuksen (EY) N:o 520/94 soveltamista koskevista säännöksistä 30 päivänä maaliskuuta 1994 annetun komission asetuksen (EY) N:o 738/94(4) 3 artiklan mukaisesti tuontilisenssihakemuksessa on oltava ainoastaan seuraavat tiedot:

a) hakijan täydellinen nimi ja osoite (myös puhelinnumero, faksinumero ja mahdollinen toimivaltaisten kansallisten viranomaisten antama tunnistenumero) sekä arvonlisäverotunniste, jos hakija on arvonlisäverovelvollinen;

b) kyseinen kiintiökausi eli "vuoden 2004 tammikuusta huhtikuuhun";

c) tarvittaessa tavaranhaltijan tai hakijan edustajan täydellinen nimi ja osoite (myös puhelin- ja faksinumero);

d) tavaroiden kuvaus, josta ilmenee:

- niiden kauppanimitys,

- yhdistetyn nimikkeistön (CN) koodi, ja

- niiden alkuperä ja lähtöpaikka;

e) haettavat määrät kiintiötä vahvistettaessa käytettynä paljousyksikkönä ilmaistuna;

f) haettavien määrien erittely CN-koodin mukaisesti, jos lisenssihakemus koskee jalkineita ja määrällinen kiintiö koskee kahta CN-koodia;

g) seuraava todistus, joka on päivätty ja hakijan allekirjoittama ja jossa on nimenselvennös suuraakkosin:

"Minä allekirjoittanut todistan, että tässä hakemuksessa ilmoitetut tiedot ovat oikeita ja vilpittömässä mielessä annettuja, että olen sijoittautunut Euroopan yhteisöön ja että tämä hakemus on ainoa minun tekemäni tai minun nimissäni tehty hakemus, joka koskee tässä hakemuksessa kuvattuihin tavaroihin sovellettavaa kiintiötä.

Sitoudun palauttamaan lisenssin sen myöntäneelle toimivaltaiselle viranomaiselle 10 työpäivän kuluessa sen voimassaolon päättymispäivästä."

5. Perinteisille tuojille tarkoitetun kiintiöosan jakoon osallistuakseen tuojien on liitettävä lisenssihakemukseensa oikeaksi todistetut jäljennökset niistä kalenterivuoden 1998 tai 1999 aikana niiden nimissä tai sen toimijan nimissä, jonka toimintaa tuojat jatkavat, laadituista vapaaseen liikkeeseen luovutusta koskevista ilmoituksista, jotka koskevat lisenssihakemuksessa tarkoitettuun määrälliseen kiintiöön kuuluvien, Kiinan kansantasavallasta peräisin olevien tuotteiden luovutusta vapaaseen liikkeeseen.

Vaihtoehtoisesti hakija voi liittää lisenssihakemukseensa toimivaltaisten kansallisten viranomaisten hallussaan olevien tullaustietojen perusteella laatiman ja varmentaman asiakirjan, joka osoittaa hakijan tai tapauksen mukaan toimijan, jonka toimintaa hakija jatkaa, tuoneen asianomaisia tuotteita kalenterivuonna 1998 tai 1999.

Vaihtoehtoisesti hakija, jolla on jo yhteisön lainsäädännön mukaisesti myönnetty tuontilisenssi, joka koskee lisenssihakemuksessa mainittuja kyseiseen kiintiöön kuuluvia tuotteita, voi liittää lisenssihakemukseensa jäljennöksen edellisestä lisenssistä. Tässä tapauksessa hakijan on mainittava lisenssihakemuksessaan kyseisen tuotteen tosiasiallisen tuonnin kokonaismäärä vuonna 1998 tai 1999.

6. Esittäessään hakemuksen muille kuin perinteisille tuojille tarkoitetun kiintiöosan jakoon osallistumiseksi toimijat, joiden katsotaan olevan tietyistä yhteisön tullikoodeksista annetun neuvoston asetuksen (ETY) N:o 2913/92(5) soveltamista koskevista säännöksistä annetun komission asetuksen (ETY) N:o 2454/93(6) 143 artiklassa tarkoitettuja etuyhteydessä olevia henkilöitä, voivat tehdä ainoastaan yhden hakemuksen hakemuksessa mainituista tuotteista. Komission asetuksen (EY) N:o 738/94 3 artiklan 2 kohdan g alakohdassa vaaditun ilmoituksen lisäksi muille kuin perinteisille tuojille tarkoitettua kiintiötä koskevassa lisenssihakemuksessa on oltava ilmoitus siitä, että hakija ei ole etuyhteydessä yhteenkään muuhun toimijaan, joka on tehnyt kyseistä muille kuin perinteisille tuojille tarkoitettua kiintiön kohtaa koskevan hakemuksen.

7. Tuontilisenssihakemukset on jätettävä määräajan kuluessa, joka alkaa sitä päivää seuraavana päivänä, kun asetus (EY) N:o 1351/2003 on julkaistu Euroopan unionin virallisessa lehdessä, ja päättyy 20 päivänä syyskuuta 2003 kello 15.00 Brysselin aikaa.

8. Tässä ilmoituksessa tarkoitettuihin kiintiöihin sovelletaan seuraavien asetusten säännöksiä:

- neuvoston asetus (EY) N:o 520/94, annettu 7 päivänä maaliskuuta 1994 (EYVL L 66, 10.3.1994, s. 1),

- neuvoston asetus (EY) N:o 519/94, annettu 7 päivänä maaliskuuta 1994 (EYVL L 67, 10.3.1994, s. 89),

- neuvoston asetus (EY) N:o 138/96, annettu 22 päivänä tammikuuta 1996 (EYVL L 21, 27.1.1996, s. 6),

- komission asetus (EY) N:o 738/94, annettu 30 päivänä maaliskuuta 1994 (EYVL L 87, 31.3.1994, s. 47),

- komission asetus (EY) N:o 983/96, annettu 31 päivänä toukokuuta 1996 (EYVL L 131, 1.6.1996, s. 47),

- neuvoston asetus (EY) N:o 427/2003, annettu 3 päivänä maaliskuuta 1996 (EUVL L 65, 8.3.2003, s 1),

- komission asetus (EY) N:o 1351/2003, annettu 30 päivänä heinäkuuta 2003 (EUVL L 192, 31.7.2003, s. 8).

(1) EYVL L 66, 10.3.1994, s. 1, asetus sellaisena kuin se on viimeksi muutettuna 22 päivänä tammikuuta 1996 annetulla asetuksella (EY) N:o 138/96 (EYVL L 21, 27.1.1996, s. 6).

(2) EUVL L 192, 31.7.2003, s. 8.

(3) EYVL L 67, 10.3.1994, s. 89, asetus sellaisena kuin se on viimeksi muutettuna 3 päivänä maaliskuuta 2003 annetulla asetuksella (EY) N:o 427/2003 (EYVL L 65, 8.3.2003, s. 1).

(4) EYVL L 87, 31.3.1994, s. 47, asetus sellaisena kuin se on viimeksi muutettuna 31 päivänä toukokuuta 1996 annetulla asetuksella (EY) N:o 983/96 (EYVL L 131, 1.6.1996, s. 47).

(5) EYVL L 302, 19.10.1992, s. 1.

(6) EYVL L 253, 11.10.1993, s. 1.

LIITE I

Enimmäismäärä, jota muut kuin perinteiset tuojat voivat pyytää

>TAULUKON PAIKKA>

LIITE II

Luettelo toimivaltaisista kansallisista viranomaisista

BELGIQUE//BELGÏE

Service public fédéral économie, PME Classes moyennes & énergie Administration du potentiel économique

Politiques d'accès aux marchés, Service licences

Federale Overheidsdienst Economie, KMO, Middenstand & Energie Bestuur Economisch Potentieel

Markttoegangsbeleid, Dienst Vergunningen

Generaal Lemanstraat 60, Rue Général Leman 60 B - 1040 Brussel/Bruxelles Téléphone/Tel. (32-2) 206 58 16 Télécopieur/Fax (32-2) 230 83 22/231 14 84

DANMARK

Erhvervs- og Boligstyrelsen Vejlsøvej 29 DK - 8600 Silkeborg Tlf. (45) 35 46 60 30 Fax (45) 35 46 64 01

DEUTSCHLAND

Bundesamt für Wirtschaft und Ausfuhrkontrolle (BAFA) Frankfurter Straße 29-35 D - 65760 Eschborn Tel. (49) 619 69 08-0 Fax (49) 619 69 42 26/(49) 6196 908-800

GREECE

Ministry of Economy & Finance General Directorate of Policy Planning & Implementation

Directorate of International Economic Issues

1, Kornarou Street GR - Athens 105-63 Tel. (30-1) 328-60 31/328 60 32 Fax: (30-1) 328 60 94/328 60 59

ESPAÑA

Ministerio de Economía y Hacienda Dirección General de Comercio Exterior Paseo de la Castellana, 162 E - 28046 Madrid Tel. (34) 913 49 38 94/913 49 37 78 Fax (34) 913 49 38 32/913 49 37 40

FRANCE

Service des titres du commerce extérieur 8, rue de la Tour-des-Dames F - 75436 Paris Cedex 09 Téléphone (33-1) 55 07 46 69/95 Télécopieur (33-1) 55 07 48 32/34/35

IRELAND

Department of Enterprise, Trade and Employment Licencing Unit , Block C

Earlsfort Centre

Hatch Street

Dublin 2 Ireland Tel. (353-1) 631 25 41 Fax (353-1) 631 25 62

ITALIA

Ministero del Commercio con l'estero DG per la Politica commerciale e la gestione del regime degli scambi - Divisione VII Viale America 341 I - 00144 Roma Tel. (39) 06 599 31 - 06 59 93 24 19 - 06 59 93 24 00 Fax (39) 06 592 55 56

LUXEMBOURG

Ministère des affaires étrangères Office des licences Boîte postale 113 L - 2011 Luxembourg Téléphone (352) 22 61 62 Télécopieur (352) 46 61 38

NEDERLAND

Belastingdienst/Douane Engelse Kamp 2 Postbus 30003 9700 RD Groningen Nederland Tel. (31-50) 523 91 11 Fax (31-50) 523 22 10

ÖSTERREICH

Bundesministerium für Wirtschaft und Arbeit Außenwirtschaftsadministration

Abteilung C2/2

Stubenring 1 A - 1011 Wien Tel. (43) 1 711 00 0 Fax (43) 1 711 00 83 86

PORTUGAL

Ministério das Finanças Direcção-Geral das Alfândegas e dos Impostos Especiais sobre o Consumo, Edificio da Alfândega de Lisboa Largo do Terreiro do Trigo P - 1100 Lisboa Tel. (351-21) 881 4263 Fax (351-21) 881 4261

SUOMI/FINLAND

Tullihallitus/Tullstyrelsen Erottajankatu/Skillnadsgatan 2 FIN - 00101 Helsinki/Helsingfors P./Tel. (358-9) 6141 F. (358-9) 614 28 52

SVERIGE

Kommerskollegium Box 6803 S - 113 86 Stockholm Tfn (46-8) 690 48 00 Fax (46-8) 30 67 59

UNITED KINGDOM

Department of Trade and Industry Import Licensing Branch Queensway House

West Precinct

Billingham TS23 2NF United Kingdom Tel. (44-1642) 36 43 33/36 43 34 Fax (44-1642) 53 35 57